Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 715/12/4402	Levice, 26.4.2013
EEČ : 2-31-44-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného za prečin zanedbania povinnej výživy podľa § 207 odsek 1 Trestného zákona, ktorého sa dopustil na tom skutkovom základe, že hoci mu z ustanovenia § 62 a nasl. Zákona o rodine č. 36/2005 Z. z. v platnom znení vyplýva povinnosť vyživovať svoje maloleté deti a to XXXXX, narodenú 15. 06. 1999 a XXXXX, narodeného 25. 03. 2004 a táto povinnosť mu bola aj deklarovaná rozsudkom Okresného súdu v Leviciach sp. zn. 12P 27/10 zo dňa 03. 05. 2011, právoplatným 01. 06. 2011, ktorým bola schválená rodičovská dohoda o zvýšení výšky výživného určeného rozsudkom Okresného súdu v Leviciach sp. zn. 10P 3/05 z 19. 04. 2005, právoplatným 12. 05. 2005 tak, že na mal. XXXXX je povinný prispievať sumou 50,- € a mal. XXXXX sumou 40,- € mesačne vždy do 15. dňa toho ktorého mesiaca vopred do rúk matky detí XXXXX, bytom XXXXX, XXXXX XXXXX, počnúc dňom 01. 01. 2011, túto vyživovaciu povinnosť si v Želiezovciach, okres Levice riadne neplnil od mesiaca júl 2012 do 23. 02. 2013, s výnimkou, keď uhradil 50,- dňa 11. 09. 2012, dňa 31. 10. 2012 uhradil 150,- €, dňa 15. 11. 2012 uhradil 50,-, dňa 10. 12. 2012 uhradil 100,- €, dňa 21. 01. 2012 uhradil 50,- € a dňa 29. 01. 2013 uhradil 100,- €, teda celkom uhradil 500,- € a tak ešte dlhuje na výživnom sumu 220,- €,

lebo zanikla trestnosť činu.

Odôvodnenie:
Uznesením Okresného riaditeľstva Policajného zboru, Odboru poriadkovej polície Obvodného oddelenia Policajného zboru XXXXX č. ORP-1069/ZE-LV-2012 zo dňa 19. 11. 2012  bolo  podľa  § 199  odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX za prečin zanedbania povinnej výživy podľa § 207 odsek 1 Trestného zákona na tom skutkovom základe, ako je uvedené vo výrokovej časti tohto uznesenia. 
Obvinený XXXXX sa k spáchaniu trestnej činnosti v plnom rozsahu priznal a uviedol, že je pravdou, že od júla 2012 si riadne neplnil vyživovaciu povinnosť voči svojim dvom maloletým deťom XXXXX pretože bol vo finančnej tiesni a preto uhrádzal výživné nepravidelne a nie v plnej výške. Ďalej uviedol, že do dňa jeho výsluchu, t. j. do 29. 11. 2012 uhradil celkom iba 250,-, čo potvrdila i svedkyňa XXXXX. 
Preskúmaním vyšetrovacieho spisu som ďalej zistila, že obvinený zo svojho osobného účtu vedeného v Slovenskej sporiteľni, a. s., pobočka XXXXX, uhradil výživné dňa 10. 12. 2012 vo výške 100,- €, čo taktiež potvrdila i XXXXX a dňa 21. 01. 2013 výživné vo výške 50,- €. Dňa 29. 01. 2013 poštovou poukážkou č. 10658 uhradil 100,- €, poštovou poukážkou č. 1036 zo dňa 19. 03. 2013 uhradil 90,- € a dňa 09. 04. 2013 poštovou poukážkou č. 20719 sumu 220,- €.
Z vyššie uvedených skutočností teda vyplýva, že obvinený si dodatočne splnil svoju vyživovaciu povinnosť, keď uhradil dlžné výživné vo výške 220,- € a bežné výživné za mesiac marec 2013 vo výške 90,- €.
Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Angletová
prokurátorka